แสนสิริออกหุ้นกู้7ปี2,000 ล้านจ่ายดอกเบี้ย 5.6%
แสนสิริ มติอนุมัติให้ดำเนินการออกหุ้นกู้ระยะยาว อายุ&nbsp; 7&nbsp; ปี วงเงิน&nbsp;&nbsp; 2,000 ล้านบาท&nbsp; โดยผู้จองซื้อหุ้นกู้จะได้รับผลตอบแทนจากดอกเบี้ยในอัตรา 5.6%
18 พ.ค. 2553

แสนสิริ มติอนุมัติให้ดำเนินการออกหุ้นกู้ระยะยาว อายุ  7  ปี วงเงิน   2,000 ล้านบาท  โดยผู้จองซื้อหุ้นกู้จะได้รับผลตอบแทนจากดอกเบี้ยในอัตรา 5.6% 
นายเศรษฐา ทวีสิน กรรมการผู้จัดการใหญ่ บริษัท แสนสิริ จำกัด (มหาชน) เปิดเผยว่า วันนี้ที่ประชุมคณะกรรมการบริษัทฯ ได้มีมติอนุมัติให้ดำเนินการออกหุ้นกู้ระยะยาว อายุ  7  ปี วงเงิน   2,000 ล้านบาท  โดยผู้จองซื้อหุ้นกู้จะได้รับผลตอบแทนจากดอกเบี้ยในอัตรา 5.6% ต่อปีและจะจ่ายดอกเบี้ยให้กับผู้ถือหุ้นกู้ ทุก ๆ 3 เดือน โดยกำหนดวันออกหุ้นกู้ในวันที่ 20 พฤษภาคม 2553นี้ สำหรับเงินทุนที่ได้รับจากการจำหน่ายหุ้นกู้ครั้งนี้  จะช่วยเพิ่มโอกาสให้กับบริษัทในการขยายธุรกิจให้ครบวงจรและครอบคลุมทุกเซ็กเมนท์ได้อย่างมีประสิทธิภาพ ทั้งนี้ บริษัทฯ ได้แต่งตั้งให้ ธนาคารไทยพาณิชย์ เป็นผู้จัดการการจัดจำหน่ายหุ้นกู้ของบริษัทฯ ทั้งจำนวน     “บริษัทฯ ตัดสินใจให้มีการออกหุ้นกู้ระยะยาวเพื่อใช้ในการขยายธุรกิจที่เติบโตขึ้นจากการที่ลูกค้าให้ความเชื่อมั่นและไว้วางใจในแบรนด์แสนสิริที่แข็งแกร่งขึ้นเป็นลำดับตามแนวทางธุรกิจที่กำหนดไว้"     ขณะที่ผลการดำเนินธุรกิจของกลุ่มบริษัทแสนสิริในช่วงไตรมาสแรกของปี 2553 นี้ สามารถขยายการเติบโตที่ชัดเจนและต่อเนื่องจากการสร้างยอดขายที่อยู่อาศัยครบวงจร โดยสามารถสร้างยอดขายรวมได้ถึง 5,200 ล้านบาท เกินจากเป้าหมายยอดขายไตรมาสแรกที่ตั้งไว้ประมาณ 5,000 ล้านบาท นอกจากนี้บริษัทฯ ยังสามารถทำรายได้สูงถึง 4,321 ล้านบาท เพิ่มขึ้น 46% จากช่วงเดียวกันของปีที่ผ่านมาที่มีรายได้ 2,950 ล้านบาท รวมทั้งสามารถทำกำไรสุทธิเติบโตก้าวกระโดดขึ้นถึง 185% เมื่อเทียบกับไตรมาส 1 ปี 2552 ที่มีกำไรสุทธิ 119 ล้านบาท  หรือคิดเป็นกำไรสุทธิในไตรมาสแรกของปีนี้  339  ล้านบาท เพิ่มขึ้น 220 ล้านบาท